Κόκορας ψημένος σε φύλλα νεραντζιάς
Μια πρωτότυπη ιδέα μαγειρέματος του κόκορα, που θα μοσχοβολίσει το σπίτι σας νεράτζια και θα κάνει το ψητό σας ακόμα πιο αρωματικό και εύγευστο.
1 κόκορας, περίπου 3 κιλά, καθαρισμένος, άκοπος, φύλλα νεραντζιάς ή πορτοκαλιάς ή μανταρινιάς, τόσα ώστε να καλύπτουν τον πυθμένα του ταψιού, καλά πλυμένα , 2 δαφνόφυλλα, 2 κρεμμύδια, χοντροκομμένα, 3 μέτρια καρότα, χοντροκομμένα, 2 κιλά πατάτες, προτιμότερο μικρές, στρογγυλές, καθαρισμένες, ολόκληρες (τις μεγάλες τις κόβουμε κυδωνάτες), αλάτι, πιπέρι, 2 κουτ. σούπας μουστάρδα, προτιμότερο πικάντικη, 2 κουτ. σούπας αλάτι, 2 σκελίδες σκόρδου, καθαρισμένες, 1 κουτ. σούπας πιπέρι, χοντροτριμμένο, 300 ml ελαιόλαδο, 1 λίτρο νερό, χυμός απο 2 πορτοκάλια
Για το κόκορα ψημένο σε φύλλα νεραντζιάς, σε ένα μεγάλο και βαθύ μπολ ή σε μια βαθιά κατσαρόλα ανακατεύουμε όλα τα υλικά της μαρινάδας. Βάζουμε τον κόκορα, φροντίζοντας να καλυφθεί από τη μαρινάδα. Καλύπτουμε με μεμβράνη και τον αφήνουμε στο ψυγείο για περίπου 1 ημέρα. Κάθε τόσο τον αναποδογυρίζουμε για να μαριναστεί ομοιόμορφα.Την επομένη, προθερμαίνουμε το φούρνο στους 190° C και καλύπτουμε τον πυθμένα μιας μεγάλης γάστρας ή ενός ταψιού με τα φύλλα εσπεριδοειδών.Bάζουμε τον κόκορα στο ταψί και τον περιχύνουμε με τη μαρινάδα. Καλύπτουμε καλά με λαδόχαρτο και αλουμινόχαρτο ή με το καπάκι της γάστρας και ψήνουμε για περίπου 1 1⁄2 ώρα ή μέχρι να μαλακώσει αρκετά.Ξεφουρνίζουμε και σκορπίζουμε γύρω από τον κόκορα τις πατάτες, τα καρότα, τα κρεμμύδια, τα δαφνόφυλλα. Αλατοπιπερώνουμε τα λαχανικά και ψήνουμε για άλλα 40 - 50 λεπτά (χωρίς σκέπασμα) μέχρι να μαλακώσουν οι πατάτες και να ροδίσει ο κόκορας.Ελέγχουμε αν ο κόκορας έχει ψηθεί με ένα θερμόμετρο ψητού (το βυθίζουμε στο στήθος - είναι έτοιμος όταν δείξει 70°C) ή με ένα λεπτό μαχαίρι, τρυπώντας το κρέας στο στήθος και στο μπούτι· είναι έτοιμος αν το υγρό που βγαίνει είναι διάφανο και όχι ροζέ.Σερβίρουμε τον κόκορα σε μερίδες με τα λαχανικά και τα υγρά του ταψιού. Αν θέλουμε, φτιάχνουμε με τα υγρά μια σάλτσα για το ψητό. Τα σουρώνουμε σε ένα κατσαρόλι, προσθέτουμε λίγη μουστάρδα και βράζουμε μέχρι να συμπυκνωθεί κατά το γούστο μας. Αν τα υγρά είναι λίγα, συμπληρώνουμε με λίγο κρασί. εξισορροπούμε την οξύτητα με λίγο μέλι.
Κόκορας,Χριστούγεννα